Downloaded from YTS.MX
Alle de som styrer sin egen skjebne, er fryktløse.
Official YIFY movies site: YTS.MX
Det er ingen annen måte.
Oppmerksom, men fryktløs.
Jeg skal ta mine egne valg og tjene mine egne penger.
Jeg skal kjøpe bil og klare meg selv. Jeg skal ikke være avhengig av noen.
Når man blir avhengig av en annen, mister man noe.
Man mister retten til å bestemme selv.
Man må bare satse.
Det kan være skummelt å gjøre ting på sin egen måte.
Så man må være modig.
Shania endret countrymusikken, for hun sa: "Er dette grensene? Kult."
Hun var den første som gikk over grensen og blandet musikksjangre.
Hun var banebrytende.
Shania gjør alt. Hun spiller gitar, skriver låter og har fantastiske show.
Hun var en sterk kvinne innen country, få kvinner klarer seg der.
Du trenger en slegge for å slå henne i bakken.
100 MILLIONER ALBUM SOLGT
Platesalg. Ikke strømming.
Hvor mange artister har fulgt opp med ikke bare ett, men to album til?
Hun har kanskje ikke merkelappen "jeg er feminist" i pannen,
hun bare gjorde det.
Shania Twain endret kulturen.
Hun banet ikke bare vei for kvinner i country, men for musikere overalt.
Er dere klare?
Jeg sa...
er dere klare?
Jeg vokste hovedsakelig opp
i det jeg vil si er en middels stor gruveby.
Timmins i Ontario.
SHANIA BODDE I ET ENKELT HUS MED FORELDRENE JERRY OG SHARON.
HUN VAR ETT AV FEM BARN.
Vi slet med pengene.
Det var alltid vanskelig å få betalt strømregningen, husleien...
Vanskelig å få kjøpt matvarer. Det var en konstant kamp.
Mamma elsket musikk, pappa også. Foreldrene mine spilte alltid musikk.
For det meste country.
Jeg hørte mye på Dolly, Coat of Many Colors.
Dolly Parton hadde stor innflytelse på meg.
-Mitt barn, som du har vokst. -Jeg er voksent.
Hun hadde levd et interessant liv, vokste opp i en brakke.
Mange unger, ikke så mye penger.
Jeg var fascinert av historien og tenkte:
"Hvis hun kom derfra, og endte opp helt her borte...
så er det nok mulig. Kanskje det er mulig for meg også."
Jeg styrte alltid radioen.
Jeg var den som skiftet kanal for å finne musikken jeg syntes vi burde høre på.
Jeg lette alltid etter harmoniene og sang med.
Det var nok der mamma la merke til at jeg hadde et annet...
gehør enn et vanlig barn.
Hun syns jeg burde utvikle det og bli en liten sanger.
Da jeg var tre, satte mamma meg på disken
så jeg kunne synge for folk. Jeg sang med til jukeboksen.
Mamma tok med meg dit hun kunne finne et publikum.
Jeg begynte å spille gitar da jeg var åtte.
Pappa lærte meg de tre første akkordene.
D, G og A. Jeg husker det godt.
Mamma hadde en drøm om at jeg skulle bli profesjonell sanger.
FRA ÅTTEÅRSALDEREN
TOK MOREN SHANIA MED FOR Å SYNGE PÅ LOKALE BARER
"Jeg kommer og vekker deg når faren din har sovnet.
Og så skal vi snike oss ut...
på bar, og du skal synge et sett."
Noen ganger kom vi hjem mens han fortsatt sov,
andre ganger ventet han på oss.
Det endte ikke så godt.
Jeg var livredd for å synge.
Det var greit med barn der når baren ikke kunne servere alkohol,
selv om alle bordene var fylt med drikke fra siste runde.
Det var galskap, jeg gikk jo på skolen. Moren min var som besatt.
Det var rett og slett ingen andre barn som sang på bar.
Det var ikke normalen.
Jeg husker jeg alltid prøvde å ha 100 sanger på repertoaret om gangen.
Så hvis bandet ikke kunne den ene, kunne de en av de andre.
Og jeg tok imot ønsker.
Å vokse opp i et voldelig hjem var...
forferdelig.
Men jeg stengte meg inne med musikken
for å blokkere alt annet, slik at bare musikken var igjen.
Det å høre min mor si: "Du kan klare dette!"
Jeg følte at det skulle redde oss, og at jeg hadde et ansvar for...
å opptre, gjøre det til en karriere.
SHANIA OPPTRER MED "TO DADDY" 11 ÅR GAMMEL
PÅ TURNÉ MED MOREN MØTTE SHANIA COUNTRYSANGER MARY BAILEY.
DET VAR STARTEN PÅ ET SPESIELT FORHOLD
Jeg holdt en konsert nord i Ontario, og Shania varmet opp.
Og denne lille jenta, rundt 11 år, gitaren var faktisk større enn henne,
satte seg ned og sang.
Jeg var ute på siden av scenen og tenkte: "Dette er helt utrolig."
Lyden, den stemmen, kontrollen allerede da.
Jeg fikk tårer i øynene, så mye følelser i den stemmen.
Moren var der, Sharon, og hun spurte om jeg ville vurdere å jobbe med henne.
Jeg tenkte helt fra starten at denne lille jenta hadde en mulighet.
SHANIA SPILLER I TIMMINS SKOLEKORPS
Jeg elsket musikk.
Jeg sang alltid. Jeg var kreativ med musikken.
Som tenåring hadde jeg innimellom noen små TV-jobber.
En glede å ha henne tilbake, 15 år gammel, her er miss Eileen Twain! En applaus!
Da jeg var 16, hadde jeg allerede...
veldig lyst til å synge rock.
Noe foreldrene mine mislikte.
De trodde jeg skulle synge "deres country" resten av livet.
1981 - SHANIA SYNGER PAT BENATARS "HIT ME WITH YOUR BEST SHOT"
De ville at jeg skulle bli den eneste Tanya Tucker.
Jeg ville rocke, bruke energien og komme vekk fra gitaren.
Det var en tøff overgang, for jeg var en sjenert sanger.
Da jeg begynte med rock, startet jeg å utvikle min egen stil.
Jeg utfordret meg kreativt, som artist, og det påvirket låtskrivingen min.
Mare var en viktig støtte, hun oppfordret meg til å skrive sanger,
lage demoer...
På det tidspunktet tenkte jeg at hun hadde det som skulle til.
Hun hadde noe unikt.
Tanken var å lage demoer...
Å få produsenter og plateselskaper interessert.
Og...
så døde foreldrene mine.
1. NOVEMBER 1987 BLE FORELDRENE DREPT I EN BILULYKKE
22 ÅR GAMMEL MÅTTE SHANIA TA SEG AV
DE YNGRE SØSKNENE MARK, DARRYL OG CARRIE-ANN
Ingen kunne egentlig hjelpe meg gjennom den...
sorgen.
Det var en forferdelig tid.
Livet hennes ble snudd på hodet.
Hun sa: "Mary, jeg aner virkelig ikke hva jeg skal gjøre."
På det tidspunktet ville jeg bare slutte.
Og...
få meg en ordentlig jobb. Nå har jeg barn jeg må forsørge.
Hvordan skal jeg klare det?
Mary Bailey forteller om en jobb som sanger
på feriestedet Deerhurst i Huntsville, Ontario.
Deerhurst var et feriested med show.
De satte opp Broadway-inspirerte musikaler.
Det var en jobb. En mulighet til å tjene penger og forsørge familien.
Og det viste seg at underholdning betalte bedre,
selv på dette nivået, enn en vanlig dagjobb.
Det var ganske greit betalt. Jeg kunne forsørge brødrene mine.
Jeg tjente nok ved å synge der til å skaffe mat.
Da jeg opptrådte på Deerhurst,
var det Vegas-inspirerte showet noe helt annet.
Det var første gang jeg gjorde noe sånt.
Miss Eilleen Twain. En stor applaus!
Det var skummelt. Jeg visste ikke hva jeg holdt på med.
Jeg ante ikke hvordan man sang
og gikk i høye hæler samtidig, for eksempel.
Det måtte jeg lære fort.
Midt oppi alt det lærte jeg meg
å respektere og sette pris på
at jeg hadde et talent det ville være en skam å kaste bort.
Jeg var travelt opptatt med å øve og kjøre barn fram og tilbake.
Før og etter showet dro jeg hjem for å skrive.
Å jobbe knallhardt var eneste måte å komme seg fram på.
JULEN 1991 SHANIA SPILLER FOR FAMILIE OG VENNER
Jeg måtte fortsette å jobbe, spille inn demoer, skrive og håpe på et gjennombrudd.
Shania fokuserte mer på, og forsto bedre,
hvem hun var og hvilken retning hun ville gå i.
Hun ringte og sa: "Vet du hva, Mary, jeg er klar til å spille country."
NASHVILLE, TENNESSEE COUNTRYMUSIKKENS VUGGE
Nashville 95, WSM-FM…
1992 SHANIA SIGNERTE SIN FØRSTE PLATEKONTRAKT
Debutplaten min var i bunn og grunn
meg som ny i byen, i Nashville,
som prøvde å finne min retning som artist
kun ved hjelp av mine egne ideer, uten å bli kastet ut av byen.
Jeg var nestleder for artistutvikling
da jeg signerte Shania.
Jeg husker lyden av stemmen hennes.
Hun høres fortsatt ikke ut som noen annen sanger.
Sangene hennes... Misforstå meg rett,
men jeg mente at noen av sangene hennes var uferdige på den tiden. Og...
de var ikke så country
som vi ville ha dem på den tiden.
Så vi begynte å lete etter andre sanger
fra andre låtskrivere i byen.
Jeg kom fra et mer vulgært utgangspunkt som låtskriver.
Og artistutviklerne syns ikke det var solid nok country,
og jeg måtte justere forventingene mine.
Jeg gråt ikke over det. Jeg aksepterte det.
Det er ikke så mye av min kreativitet
på det albumet.
Annet enn måten jeg sang på eller fraseringene mine.
Men selv det ga meg ikke så mye rom. Hva får man gjort på tre timer?
Jinglesyngere kan gjøre mye,
men om man skal være kreativ og eksperimentere...
Det var ikke rom til å utvikle meg i det prosjektet.
Du hadde en kvinnelig artist og en kvinnelig manager.
Og jeg tror ikke vi ble tatt på alvor.
-Shania, velkommen. Du ser flott ut. -Takk.
Et viktig aspekt ved bransjen i dag, er presentasjon, og utseende er viktig.
Du har utseendet og en flott sang. Var dette den siste du spilte inn?
-Nei, jeg løy. -Løy du?
Nei da, det stemmer.
Og dette er albumet som heter Shania Twain.
Lett å huske fordi det er uvanlig, og et pent bilde på coveret.
Her er Shania Twain.
Hennes selvtitulerte debutalbum har fått oppmerksomhet.
-Du ser og høres bra ut. -Takk.
Du må jobbe tre ganger så hardt som en fyr i country for å få en sjanse.
Å gå på var eneste mulighet.
Er det verdt det å slite seg halvt i hjel for å bli tatt seriøst? Jeg vet ikke.
Når du er ung, hvorfor la være?
Kvinner i countrysjangeren har
noen ganger blitt holdt til en annen standard enn menn i country.
Johnny Cash kunne synge om å skyte en mann i Reno,
drikke seg i hjel og ta kokain,
og alle syntes det var helt greit.
Mens kvinner var forventet å presentere gode, kristne verdier.
Jeg tror, spesielt for kvinner, at hvis du ikke vet hvem du er,
hva du vil si og hva du står for, kommer noen til å fortelle deg det.
Og det er ikke sikkert det stemmer med hva du faktisk vil.
Musikkvideoen til What made you say that? var øyeblikket jeg grep tak i kreativt,
og det var befriende.
Og jeg frigjorde meg selv på så mange måter fra den videoen.
Det var begrensninger på musikken hun kunne spille inn,
men visuelt kunne hun ta frem kreativiteten.
Det var frihet!
Det var nok det største vendepunktet for meg som artist,
fra nå av skulle jeg være mer aktiv, enn noe annet jeg har gjort.
Det satte en standard.
Det var helt nytt sammenlignet med det andre vi så på den tiden.
Se på det.
"Herregud, hvordan kan vi vise dette?"
En veldig sensuell kvinne, CMT var ikke så glade i det.
Det var jo noe helt nytt.
Kvinner viste vanligvis ikke magen så mye innen country.
Jeg forstyrret imaget til countrymusikk. Uten tvil.
Jeg elsker det. Og i tillegg klår hun på en superheit fyr.
"Jeg styrer showet, ikke tenk på det."
Og Mutt så selvfølgelig den videoen...
Det var en helt egen reise.
MUTT LANGE VAR EN AV DE MEST ANERKJENTE PRODUSENTENE INNEN ROCK
HAN SKAPTE HITS FOR AC/DC, DEF LEPPARD OG BRYAN ADAMS
Jeg sa til Eileen at det var en fyr som ville snakke med henne om musikk.
Hun sa: "Mary, for Guds skyld."
"Jeg vet ikke hvem han er, men det virker som han kan mye."
Jeg aner ingenting om ham. Jeg vet bare at han heter Mutt Lange.
Jeg syns Mutt var et merkelig navn.
Jeg lurte på hva slags navn "Mutt" var. Det var så morsomt.
Jeg ringte ham kl. 1 på natten, det var rundt kl. 6 om morgenen for ham.
Vi pratet i tre timer. Samtalen varte i tre timer.
Han spilte noe av sin musikk, og jeg sang til ham på telefonen.
Han sa vi burde møtes og skrive. "Det kan bli kult, jeg elsker country."
"Jeg elsker stemmen din, jeg tror det blir en kul kombo."
Jeg ville ikke være for frampå,
men inni meg tenkte jeg: "Wow, hvis han...
fikk min musikk til å høres sånn ut, er det som i en drøm. Wow."
Den første plata som kom ut i 1993, gjorde vi det ikke så bra med.
To singler som kom på plass 55 på countrylista eller noe sånt.
Hun ble sett på som enda en kvinnelige streber innen country.
Lewis, sjefen i plateselskapet, sa vi måtte sette oss ned og prate om det.
Kontrakten kan bli avsluttet om du ikke tar dette seriøst.
"Du må vise at du har noe fantastisk."
Jeg sa greit.
"Jeg jobber med rockeprodusent Mutt Lange."
Som om jeg måtte tilstå noe.
Det føltes som en tilståelse...
Han ble helt satt ut.
Han sa "dæven steike" eller noe i den duren.
Han kunne mene aldri i livet
eller det er helt utrolig. Heldigvis mente han helt utrolig.
Mutt var en av mine helter, han produserte Back in Black og Def Leppard.
Jeg var jo en rockefyr. Jeg kjente til ham og historien hans.
Han visste mer om countrymusikk enn folk visste.
Én, to, tre…
At jeg nå skrev for å spille inn min egen musikk,
var drømmen. Det var drømmen.
Drømmen jeg hadde med til Nashville, men ikke fant med en gang.
Jeg var veldig motivert og inspirert.
Nå hadde jeg plutselig Mutt, som virkelig likte mine ideer.
Bør du bare vente på slutten?
"I'm outta here." Og et slag mellom dem.
Vi skrev albumet raskt.
Under den prosessen utviklet vi et fantastisk, personlig forhold.
Kort fortalt så møttes vi,
ble forelsket,
forlovet oss og skrev et album i løpet av seks måneder.
Og vi giftet oss også.
Det var seks intense måneder for meg.
Mutt lyttet til henne.
Og han visste hvordan han skulle gjøre henne mer høyrøstet.
Han visste hvordan han skulle få frem nye sider.
Det å finne noen som du kan ha slik tillit til,
som ikke dømmer deg, men i stedet hjelper deg å utvikle deg
for å lage noe unikt, noe som er ditt. Derfor er dette et flott partnerskap.
Du hører Shania i en forsterket versjon.
FEBRUAR 1995 - SHANIAS ANDRE ALBUM "THE WOMAN IN ME" BLIR SLUPPET
Jeg ville ha Any Man of Mine som første singel fra The Woman in Me.
De andre mente "Whose Bed Have Your Boots Been Under?"
var et tryggere valg fordi den lå nærmere country. Noe som stemte.
Hadde jeg kjempet, hadde jeg fått den. De hadde gjort det.
Jeg ville sparke opp døra, ikke snike meg gjennom den.
Men jeg tenkte at albumet hadde mer,
og når folk hørte "Any Man of Mine", ville radioen komme etter.
Det vil vise seg, og jeg syns den var kjempesterk.
Hvis du har holdt på som meg og solgt plater,
vet du det når du har en.
Du trenger ikke ha gylne ører eller være et geni.
Du bare vet det.
Jeg kunne gå til sjefen min i New York og si:
"Jeg skal bruke mye penger, jeg tror vi har et stort album."
TIL SIN NESTE VIDEO VALGTE SHANIA HOLLYWOOD-REGISSØR JOHN DEREK
Hun kom til oss...
Med oss mener jeg min nå avdøde mann John Derek,
som var kjent for sin filming, spesielt når det gjaldt vakre kvinner.
Jeg sa vi skulle filme en jente, og han sa: "Er hun vakker?"
Jeg sa "Ja, hun er vakker."
Han hadde en uvanlig prosess som mange jenter ikke taklet.
Det handlet om å fange skjønnheten.
Han gikk ikke rundt grøten for å spare følelsene dine.
Han gikk rett på sak og sa "nesen din er skjev,
og nå må jeg endre lyssettingen og kameravinkelen."
Når han filmet meg, sa han: "Stopp, det ser ut som noe lukter vondt."
"Munnen din ser ut som en kyllingrumpe."
Og noen jenter dro gråtende hjem.
Jeg tenkte: "Ok, du må bare komme over det og gå videre,
vi har en jobb å gjøre, en video å lage og sola går ned.
Det var et morsomt øyeblikk når...
John ville at hun skulle gjøre noe teit, noe hun ikke ville.
Vi sto nese mot nese og kranglet.
Han tålte dårlig å få et nei, men hun sto på sitt.
Han kunne være vanskelig.
Jeg hadde en visjon av hvordan det skulle se ut
og hvordan jeg ville stå fram.
Hun sa: "Dette er min video, mine penger, jeg får det som jeg vil."
Det var anspent. Jeg trodde han kom til å slutte.
Han slo på kamerat og sa: "Greit, som du vil."
Han snudde seg bort. Han var en drittunge.
Han fikk respekt for meg da, og vi var gode venner etterpå.
Det tok meg år å forstå det.
Forsvarer du deg, kjemper han mot, men respekterer deg enda mer.
Ingen tilfeldighet at hun ble en stor stjerne.
JULI 1995 - "ANY MAN OF MINE" VAR SHANIAS FØRSTE TOPPHIT PÅ COUNTRYLISTENE
Jeg var ensporet i karrieren min.
Da plateselskapet innså at jeg kom til å legge ned ekstra innsats,
tok de seg veldig pent sammen.
De var vant til et annet tempo og engasjement.
For meg var det være eller ikke være.
Vi skal verken spise eller sove så mye som vi vanligvis gjør.
Jeg er ikke våken enda. Dette er urettferdig.
Jeg heter Shania Twain, min nye sang kommer straks på KISS FM...
Hits lager ikke seg selv. Og videoer lager i hvert fall ikke seg selv.
Det er så mye jobb.
Ha det.
Jeg husker Luke Lewis sa at jeg burde lage min neste video i Egypt.
"I Kairo, ved de store pyramidene." Jeg bare: "Hæ?"
Det var som en drøm. Uvirkelig.
Det var ikke billig. Jeg er fortsatt sur for at jeg ikke ble med.
De rir rundt pyramidene, og hjemme sitter jeg og bare: "Hva gjør jeg her?"
Det var en uforglemmelig opplevelse.
Jeg følte at det var starten på å bli stor globalt.
Det var ingen tvil. Jeg tvilte overhodet ikke på
at albumet ville endre countrymusikken. Og det gjorde det.
Det gjorde det.
"THE WOMAN IN ME" BLE MESTSELGENDE COUNTRYALBUM I 1995
DET LÅ 29 UKER PÅ TOPPEN AV LISTA
Shania Twain er uten tvil Canadas ledende superstjerne innen countrymusikk.
-Er det utmattende eller spennende? -Spennende! Hei!
Gratulerer. Denne er din.
SHANIA TWAIN 5 MILLIONER
Jeg tar den!
Da The Woman in Me tok av, føltes det som en stor prestasjon.
Det føltes bra.
Jeg gleder meg over retningen. Det går ikke for fort for meg,
men det kan gjerne gå saktere så jeg kan nyte det.
Det er vanskelig å ta det innover seg, men det er virkelig galskap.
Det er skikkelig kult.
Hallo.
Min første platinumfest, vet ikke hva jeg skal forvente.
Takk igjen, dette er helt spesielt.
-Takk for at dere kom. -Takk!
I kveld fikk Canadas countryskatt en diamantpris for salgstallene.
Rett etter Grammy-en forrige uke, men prisene stopper ikke der.
Årets album er The Woman in Me av Shania Twain.
Det var totalt uventet! Ja!
"Whose Bed Have Your Boots Been Under?"
-Shania Twain. -"Any Man of Mine" av Shania Twain.
Shania Twain!
Jeg vil starte med de to som har jobbet hardest av alle
for å få meg hit i dag, og det er foreldrene mine.
De er ikke med oss lenger, men...
Det var de som ofret mest for å få meg hit.
Shania solgte, på under et halvt år, over 6,5 millioner album.
Det er bare...
helt utrolig på den tiden.
Helt utrolig!
Jeg bare ... jøsses.
Man måtte løpe for å holde følge.
Jeg er overveldet.
Det ble bare for mye.
1996 SHANIA OG MARY SKILLER LAG
Jeg ble alene da jeg var så ung,
så Mary guidet meg gjennom livet i 20-årene,
også på et personlig nivå.
Så det var vanskelig å ta farvel med et element i det forholdet,
som var det vi gjorde. Men jeg visste også at jeg...
Selv alt det vi to jobbet sammen mot, ville utvikle seg videre.
Jeg var ikke i nærheten.
Det er bra, men bare for country. Det er ikke bra sammenlignet med Michael Jackson.
Det er ikke bra sammenlignet med The Rolling Stones.
Jeg måtte ta det mye lenger.
SHANIA LETTE ETTER NYTT MANAGEMENT FOR Å TA KARRIEREN VIDERE
Hun intervjuet en håndfull mennesker da hun var på utkikk.
Da hun spurte om Jon...
Jeg hadde vært lenge hos CBS og jobbet med Springsteen fra de to første platene.
Jeg hadde sett ham jobbe.
Hun ville ha noen som var manager for superstjernene.
Det var fordi hun planla å bli en større superstjerne enn hun alt var.
Vi måtte være sikre på at vi kom overens, men at han alt etter den første kontakten
var åpen for ideen, gjorde meg ivrig.
Vi kom overens med en gang.
Jeg sa at vi ikke kunne tilføre noe til det hun hadde gjort innen country.
"Men hva kan vi hjelpe til med?"
Hun sa det var tre ting.
Hun ville gå over til pop.
Hun ville bli en internasjonal superstjerne.
Og hun ville bli en turnéartist på øverste hylle.
De tre målene kom hun med første gang vi snakket sammen.
Jeg sa: "Vel... jeg tror vi kan hjelpe."
1996 ETTER SUKSESSEN MED "THE WOMAN IN ME"
TOK SHANIA EN AVGJØRENDE BESLUTNING
Alle minnet meg på at jeg tapte mye penger på
å ikke dra på turné etter The Woman in Me.
Hun tapte mye penger.
Etter det albumet kunne hun ha turnert i to år.
Jeg visste at om jeg dro på turné,
ville det distrahere meg fra å skrive.
Jeg tenkte at jeg måtte utnytte den tiden.
Reflektere. Skrive flere sanger.
Jeg vet ikke om det var rett, det var en risiko, men det var strategisk.
Jeg måtte skrive nok hitlåter
til at jeg med neste album kunne holde en konsert med bare egne sanger.
SHANIA OG MUTT BEGYNNER Å ARBEIDE PÅ DET NESTE ALBUMET
Det høres mye bedre ut.
Ja, det høres flott ut.
Føles det ikke fantastisk?
Takk!
Jeg følte at det var en energi der.
Jeg skrev mange av melodiene selv, men det var en stafett, for å være ærlig.
Vi satt begge med gitarene og jammet.
Han hadde alltid bøker med tekster, så det var fullt av kule tekster.
Jeg ble inspirert av dem.
Jeg fant enlinjere, og så fortsatte jeg å fortelle historien.
Hvordan var det, Mutt?
Ok, én gang til.
Shania Twain er utrolig hardtarbeidende,
og en flott artist og låtskriver.
Så nære, men ikke helt.
Hun er et komplett menneske, skjønner du?
Hun er jordnær, men når hun kommer inn i et rom,
får hun all oppmerksomheten.
"Jøss, hun ser ut som en stjerne."
Se på ham! Du må føle det. Du må være...
Jeg prøvde virkelig hardt der.
-Jeg sverger. -Hysterisk.
Jeg vet det gikk for fort.
En kveld var vi begge i New York,
og de satt der med et bærbart anlegg
med alle sporene til det som ble Come on Over.
Og de sang dem til meg.
De spiller sporene, hun sang,
Mutt synger harmoniene, som han ofte gjør. De spilte hele albumet.
DEMOOPPTAK AV "FROM THIS MOMENT ON"
Jeg skalv...
Av to grunner.
Dette er fantastisk musikk. Dette kan ikke bomme.
Det kan ikke bomme!
I mine ører, og jeg er ganske god på dette, var alle låtene en hit.
Så rett fram var det.
Så vi satte i gang.
Vi satte i gang.
NOVEMBER 1997 "COME ON OVER" SLIPPES
AV ALBUMETS 16 SPOR BLE 12 SLUPPET SOM SINGLER
Livet gikk bra, kjærligheten måtte vente
hadde det ikke travelt
Shania Twains siste album solgte mer enn 12 millioner eksemplarer.
Dette er første singel på albumet Come On Over.
Jeg sier hva jeg føler og tenker på mitt vis.
Jeg ville lage det som en dialog.
Søren ta, nå har jeg gjort det
Nå har jeg gjort det
Jeg ble visst forelsket
Om du forventer en rekke countryballader, finner du dem ikke her.
Men du får mange sanger om kjærlighet og forhold.
Det som endret seg mellom The Woman in Me og Come on Over,
mer enn noe annet, var intensjonen bak.
Og intensjonen var
å gå fra suksess her hjemme til internasjonal suksess.
Og det betydde at musikken måtte nærme seg pop.
Da jeg ga ut "You're Still the One", tenkte jeg at det var en stor risiko.
Det var den første balladen fra albumet, og de andre hitene mine var gladsanger.
Det var et avgjørende øyeblikk.
Jeg tenkte at hvis denne balladen ikke fungerte,
kunne det være over.
"YOU'RE STILL THE ONE" VAR SHANIAS MEST SUKSESSFULLE SINGEL
HUN KRYSSET OVER TIL POP OG BLE EN INTERNASJONAL ARTIST
Det var en sterk sang som folk tok til seg...
og mimret til.
Jeg kan ikke si at jeg innså hvor sterk den var.
Og... hvor knyttet folk ble til betydningen av den sangen.
"You're Still the One" har absolutt en...
referanse til mitt liv.
I den forstand...
at mitt ekteskap, mitt forhold til min mann,
var noe de fleste ikke hadde tro på at ville vare.
Da jeg skrev sangen, tenkte jeg på
aldersforskjellen mellom Mutt og meg, kulturforskjellen,
og jeg følte at veldig mange ikke hadde tro på det.
I intervjuer følte jeg at journalister
refererte til ham som en Svengali, og lurte på hvordan
disse fenomenale greiene kunne komme fra en jente fra ingensteds?
De trodde ikke på det.
Det har blitt stilt spørsmål ved hvor mye av suksessen
som skyldes måten han fremstilte deg på?
Du og mannen din er partnere.
Fortell om forholdet, og hvordan det hjelper din karriere.
Hadde jeg vært en fyr, hadde ikke folk tenkt det samme.
Det er et sexistisk synspunkt, uten tvil.
Man kan ikke se bort fra hans bidrag, ikke i det hele tatt,
men det var et samarbeid helt fra starten av.
Jeg tror han ville sagt det samme, om du hadde klart å få ham i tale.
Det å ha skapt enda et fantastisk verk, var for meg et bevis på
at dette var et ekte og autentisk forhold
som ikke var falsk eller anstrengt.
"You're Still the One" skjøt fart som en rakett.
Den sangen ble en pophit.
Men det var noe annet med Shania,
nemlig hennes spektakulære kreativitet når det kom til det visuelle.
Når du lager en singel, lager du også en video.
Og videoene var dynamitt.
Jeg så videoene og tenkte at hun var fantastisk.
Hun var en av få som klarte å krysse over...
Hun hadde videoer på MTV 2 også, Ikke bare Country Countdown på CMT.
Hun klarte virkelig å krysse over, og hun var vakker.
Alle ønsket å være kjæresten hennes. Hun var USAs mest ettertraktede kvinne.
Vi hadde flotte regissører til alle videoene hennes.
Etter innspilling ba om hun om opptakene.
Hun redigerte dem selv, hun visste hva hun ville.
Så du tror du er noe
du tror du er noe for deg selv
Ok, så du er rakettforsker
Det imponerer meg ikke stort
I musikkvideoer prøver jeg alltid å gjøre noe nytt og annerledes.
Jeg liker å ta ulike roller, men de må alltid fungere for meg.
Så jeg starter med hvordan jeg vil se ut.
Det imponerer meg ikke stort
Jeg graviterte alltid mot leopardmønster. Og jeg ville vise midjen.
Midjen måtte med. Jeg ville ha den sporty og sexy.
Glamorøs.
Shania elsket leopardmønster, og jeg også.
Så hele uttrykket ble preget av det.
Hun brukte mote, klær og kostymer til sin fordel.
Hun skapte noen av de mest ikoniske uttrykkene noensinne.
Ok, så du er Brad Pitt
Det imponerer meg ikke stort
Hun lekte med mote i musikkvideoene.
Og hun spilte på det å være selvsikker i sin egen kropp.
Måten hun eier sin egen seksualitet på, er veldig feministisk.
Det var Shania som gikk gjennom et åpent ørkenlandskap,
mens hun snakket til hele patriarkatet.
Likevel føltes det ikke veldig politisk eller sint.
Det var en feiring.
Du er en av de fyrene som liker å pusse på maskinen
Jeg må ta av meg skoene før du slipper meg inn
På det tidspunktet likte jeg å synge med en viss aggresjon.
Å synge om det å være en sterk kvinne.
Det er virkelig en del av min personlighet.
Jeg har mitt syn, jeg vil få det fram,
jeg forventer å nå fram, men jeg er ikke ute etter å gjøre noen forbanna.
Det imponerer meg ikke…
For meg er Shania en episk countrysanger. Jeg kan relatere. Hun skriver.
Hun skriver om det å være kvinne fra en kvinnes perspektiv.
Fra å være den utkårede til å ha en dårlig hårdag.
Fra kjolens om ikke passer, til å trenge en øl etter en tøff dag på jobben.
Det kjenner jeg meg igjen i.
Shania tar fram universelle ideer om kjærlighet,
om selvtillit og å oppdage hvem du er som kvinne,
om det å ha gode og dårlige dager,
alt som er universelle temaer i låter,
og får dem til å høres helt nye ut.
Det er selvfølgelig en drøss med sanger
om det å føle seg sterk som kvinne... og så er det: "Man! I Feel Like a Woman!"
Skjønner du? Det er den sangen.
Kom igjen, jenter
Kom igjen
Shania Twain brakte en opprørsånd til sjangeren
som ikke hadde vært der på noen tiår.
Den morsomme strofen, "Kom igjen, jenter!",
ble et kamprop. "Kom igjen, bli med i min gjeng!"
"Bli med og gjør ting på min måte. Ikke la skam bringe deg til taushet,
bare fordi du er en vakker kvinne."
Bli vill og gal
Glem at jeg er en fin dame
Herreskjorter og korte skjørt
Bli helt vill, ja
Gjør det med stil
"Man! I Feel Like a Woman!" er ganske selvforklarende fordi...
Det er jo et utrykk. "Mann!"
"Det er flott å være kvinne i dag."
Mann! Jeg føler meg som en kvinne
Sangen er egentlig bare en feiring.
Jeg vil ikke være sint feminist når jeg skriver om disse tingene.
Jeg liker å ha det gøy med å skrive om...
jeg vil ikke si kjønnskamp, men jeg liker å skrive om
det morsomme i ulikhetene. Dette er en av de sangene, så...
Det er flott å være kvinne i dag, snakke tydelig og ha det gøy underveis.
Ja! Med skru og alt.
"COME ON OVER" BLE DET MESTSELGENDE COUNTRYALBUMET
DET HAR SOLGT OVER 40 MILLIONER KOPIER
DET ER DET MESTSELGENDE ALBUMET AV EN KVINNELIG ARTIST
NOENSINNE.
En av de beste artistene innen country og pop, Shania Twain, slapper ikke av.
I rettferdighetens navn var det mange hits.
Hitsene bare fortsatte å komme.
Vi hadde stoppet om det ikke lyktes.
Det bare fortsatte.
Jeg vet ikke om så mange album som har så mange hiter.
Jeg tror 12 singler kom på listene.
Det er mange bra sanger på ett album. En god handel om man kjøper det.
En virkelig god handel.
Det er et bedre album. Come On Over.
The Woman in Me er et flott album. Come On Over er så...
Det skjer kun én gang i livet.
TROSS PLATE- OG LISTESUKSESSEN HADDE SHANIA ENDA IKKE VÆRT PÅ TURNÉ
Hun var desperat etter å dra på turné.
Hun hadde jo ikke vært på turné med The Woman in Me.
"Vil hun klare det?" Og så videre.
Fordi jeg hadde ventet lenge på å turnere, følte jeg et press for å gjøre det bra.
Hun var ikke bare klar til å turnere, hun var nødt.
Hun hadde stor tro på seg selv.
På det tidspunktet,
hvis hun ikke leverte et fantastisk show, hadde hun fått masse dritt.
Jeg var ikke bekymret for om jeg klarte det.
Det å synge i barer er mye hardere for stemmen
enn et show på to timer.
Og så innså de at hun faktisk kan synge.
Da ble det lagt dødt.
Bandet hun satte sammen var blant de beste i verden,
de skåret hver eneste kveld.
Du har kommet langt, baby. Og du skal videre, så det så.
Den var verdensomspennende.
Vi dro til Australia og Canada. Vi var i Europa.
Du er enorm i USA, du erobrer Europa, du har mange lytter i Asia og Afrika.
-Hva er planene for de to siste? -Jeg skal dra dit.
Det var uavbrutt.
Anerkjennelse kommer på ulike vis.
Hun var anerkjent av et enormt publikum
fra både country- og popsjangrene.
Når du får en så samstemt respons,
og det er positivt og det virker til og med helbredende,
da tenker du: "Jøss!" I det øyeblikket
innser du at du ikke kjente kraften i den teksten
eller i det uttrykket.
Det handler ikke lenger om tallene, men effekten du har på mennesker.
Er dere klare, Miami?
Det var åpenbart fra tilbakemeldingene fra fansen...
Fansen var en sammensatt gruppe. Det var ingen typisk Shania Twain-fan.
Jeg snakker med barn.
-Liker du å synge? -Mhm.
-Hva liker du å synge? -Jeg vet ikke.
Jeg snakker med foreldre og besteforeldre.
Jeg snakker med folk som har hørt om meg i andre land.
Folk fra alle samfunnslag.
Det er en grunn til at Shania har mange LHBTQ-fans.
Alle som ser det nivået av selvsikkerhet, som selv har opplevd undertrykkelse...
blir opphisset av det.
Da får de også lov til å sprade rundt på samme måte som Shania.
En grunn til at hun har mange fans i LHBTQ+-gruppen,
er på grunn av kostymene og ting hun har gått med.
For den gruppen, som jeg er en del av, kan relaterer seg til image.
Fra Dorothy i Trollmannen fra Oz til Shania Twain.
De har et slående image. Det er de tingene vi tar med oss.
De tingene vi elsker.
Jeg har alltid sagt det er merkelig, i countrymusikken generelt,
at det ikke har vært flere åpent homofile countrymusikere.
Fordi countrymusikkens kjerne er ofte skuffelse, hjertesorg,
å føle seg utilstrekkelig og å miste noe.
Og det er, trist nok, noe de fleste homofile har opplevd.
Jeg hadde det sånn en lang periode.
Og når du finner en musiker som
kan skrive en sang som fanger opp det,
og som også gjør det på en måte
som er fargerik og leken,
til og med humoristisk og med selvironi,
så mener jeg det er en veldig viktig
opplevelse av homokulturen.
Hun nådde meg gjennom stereoen og fikk meg til å føle meg trygg.
Først i underholdning i kveld...
Shania Twain er en av de mestselgende kvinnene.
Hun og mannen bor i Sveits, der de jobber med hennes fjerde album.
Det er ukjent hvor langt 35-åringen har kommet i svangerskapet. Vi tar en pause...
Jeg ønsket alltid å bli mor, og det var en pause mellom Come On Over og UP!
Jeg hadde tid til å fokusere på å få barn og hvile etter mange år med hardt arbeid.
Du må legge alt annet til side for å bygge karrieren,
og jeg ville ikke bli en fraværende og distrahert mor.
Karrieren kunne aldri komme foran barnet mitt.
-Synger du vuggesanger? -Ja.
Kan du synge litt?
Jeg synger min egen vuggesang, som jeg laget til ham.
Han heter Eja.
Eja D'Angelo, så jeg kaller ham Eja D. Den går sånn her.
Eja D, kan du telle én, to, tre?
Ingen er så nydelig som min Eja D
Jeg tilbragte ikke like mye tid i studio med Up!
Jeg hadde Eja, som jeg ammet i 14 måneder.
Når han endelig la seg om kvelden, gikk jeg i studio.
Jeg hadde rundt fire timer etter at han var lagt.
Og Mutt var selvfølgelig tryggheten i studio.
Han tilpasset alt til når jeg var tilgjengelig.
Han er også far, så han kjenner også på det.
Det var en fordel at vi opplevde det sammen
og prøvde å balansere alt.
Kom igjen
NOVEMBER 2002 "UP!" BLIR LANSERT
Vil ikke bare ha deg i helgen
Vil ikke bare ha deg en natt
Hensikten var å holde på det positive, derav tittelen Up!
Målet var å skrive sanger som kunne bære meg som artist,
så det ikke bare falt sammen.
Selv om det nok var det folk forventet.
Det er veldig få som har tre diamantalbum på rad...
Det var ikke et press, men det var helt klart et mål.
"UP!" BLE SHANIAS TREDJE DIAMANTALBUM PÅ RAD
INGEN ANNEN ARTIST HAR NOENSINNE GJORT DET SAMME
Hvor mange artister har fulgt opp store album
med ett til, for ikke å snakke om to?
Jeg skal få deg mens jeg har deg i sikte
Jeg skal få deg om det så tar hele natten
Det at det endte opp som tredje diamantalbum,
var bare fantastisk, veldig tilfredsstillende.
Det var helt klart et høydepunkt i karrieren min,
som det ville vært for alle.
Tre versjoner ble lansert samtidig, det var veldig spennende.
Det var en countryversjon, den grønne,
en rød popversjon, og en blå versjon som ble gitt ut internasjonalt.
Det var aldri blitt gjort tidligere. Det var inspirerende og ganske så smart.
Det å lage videoene ble også morsommere.
En rekke enorme uttrykk.
Motorsykkelvideoen, en av de dyreste noensinne på det tidspunktet.
Den gikk rett hjem. Vi fikk mange hitsanger fra det albumet.
Kom igjen, Chicago!
PÅ UP!-TURNEEN OPPTRÅDTE SHANIA PÅ NESTEN 100 ARENAER OVER HELE VERDEN
FOR TO MILLIONER FANS
På Up!-turneen fikk jeg ny inspirasjon
fra showene til store rockeband, som Metallica,
fordi mitt management, Q Prime, hadde
mye erfaring med store rockeshow
med pyroeffekter og alt det der.
Det var fint for meg å kunne bli mer episk.
Det ble mer som et gigantisk rockeshow.
Vi sees på turneen, god natt!
Fra første gang vi møttes, gjennom hele Up!-kampanjen,
kom vi veldig nærme hverandre.
Når du tilbringer så mye tid med noen, får man med seg både opp- og nedturer.
Jeg fikk se litt av det da det ble roligere rundt Up!
Det begynte å nærme seg slutten av turneen.
Jeg var ute og red og ble bitt av en flått.
Flåtten var bærer av borreliose.
Jeg fikk borreliose.
Symptomene var ganske skremmende, fordi før jeg fikk diagnosen...
var jeg svimmel på scenen, jeg mistet balansen.
Jeg var redd for å falle ned fra scenen, og scenen er ganske høy.
Jeg holdt meg langt unna kanten og tilpasset alt jeg gjorde.
Jeg var jevnlig borte i noen millisekunder...
Rundt hvert 30. sekund.
Jeg hadde alt på borreliosesjekklisten. Jeg ble bra.
Men stemmen min ble aldri den samme. Den bare...
begynte å svikte. Jeg manglet kontroll på luftstrømmen.
Jeg forsto det ikke.
DET RASKEST SELGENDE ALBUMET AV EN KVINNELIG ARTIST
SYKDOM STOPPET HENNE FRA Å LAGE MER ENN TRE SANGER
Jeg trodde det var over, at jeg aldri skulle synge igjen.
Det var opprivende å se på.
Jeg har aldri hatt så mye medfølelse med noen.
Jeg har møtt mange artister med problemer.
Hun kom til Nashville, hun møtte eksperter over hele verden.
I DENNE PERIODEN FIKK SHANIA EN ANNEN PERSONLIG KRISE
Under letingen for å finne årsaken til
hva denne endringen i stemmen min skyldtes,
sto jeg overfor en skilsmisse. Mannen min forlot meg for en annen kvinne.
Bestevenninnen din skal ha hatt et forhold til din mann.
Det førte til skilsmisse.
Dette er et nytt bunnivå.
Og...
Jeg har…
Jeg ser ikke noe poeng i å fortsette karrieren.
Jeg var hjemme i Nashville da hun ringte
og fortalte at hun følte at Mutt og hun skulle skilles.
Det var en fryktelig trist tid.
Dessverre husker jeg det veldig godt.
Da jeg mistet Mutt, tenkte jeg nok...
Jeg tenkte at...
den sorgen var...
Det lignet på sorgen da jeg mistet mine foreldre.
Og…
Det var som et dødsfall.
Det var som døden, slutten,
en endelig avslutning på så mange deler av livet mitt.
Jeg kom aldri over mine foreldres død, og tenkte: "Jeg kommer aldri over dette."
Hvordan kommer man over det?
Alt jeg kan gjøre,
er å finne ut hvordan jeg kommer meg videre derfra.
Hvordan skal jeg krype ut av dette...
hullet som jeg har falt ned i?
Helt uten videre.
Jeg måtte ta babysteg.
Låtskriving var første.
Bare det å høre meg selv...
på opptakene var vanskelig.
Og det var alltid små millisekunder der jeg klarte det.
MENS HUN KJEMPET FOR Å OVERVINNE TAPET AV STEMMEN,
BLE SHANIA INVITERT TIL Å SAMARBEIDE
MED EN AV VERDENS MEST SUKSESSRIKE OG VELKJENTE SANGERE
Lionel Richie kontaktet manageren min og sa:
"Jeg lager et album, og jeg vil ha med en countryartist til en nyinnspilling."
Vi hadde kommet til "Endless Love". "Hvem vil du ha?"
"Jeg vil ha Shania Twain." Jeg kjente ikke til Shanias historie.
Jeg visste bare at det var mitt førstevalg som min partner på "Endless Love".
Og jeg ringte selvfølgelig.
Jeg ville ikke legge det presset på meg selv. Jeg takket nei.
Men han kom tilbake igjen og igjen.
Jeg sa: "Jeg møter deg i Nashville."
"Jeg kan ikke komme til Nashville." "Greit. Du får komme til California."
"Nei, kan ikke komme dit." Mitt neste spørsmål: "Hvor vil du møtes?"
Jeg er på telefonen og bare...
"Lionel, jeg klarer ikke dette. Jeg er lei for det. Jeg har lyst."
"Jeg skulle ønske jeg kunne synge bra, men jeg kan ikke. Beklager."
Før samtalen var over, hadde han overbevist meg.
Og da sa hun selvfølgelig: "Vi møtes på Bahamas."
Jeg har spilt inn album mange steder,
men Bahamas er det siste stedet jeg ville tenkt på.
Jeg kommer meg dit,
og når jeg går inn døren,
vil hun snakke med meg alene ved bassenget.
Hun prøver å overbevise meg om at hun ikke klarer det.
Jeg banner til meg selv: "Hvordan fikk du meg inn i dette?"
Mitt livs verste dag, jeg kommer aldri til å klare det.
Lionel kom ikke til å gi opp, og jeg visste det,
men det var et veldig... vennlig press.
Så jeg tenkte, hvis jeg mislykkes,
vil jeg heller gjøre det med en som er tilgivende og snill.
"Vi skal straks gå inn i det rommet, du må gå inn dit sammen med meg."
"Vet du hva som vil skje? Vi skal oppdage noe."
"Lionel Richie og Shania Twain dukker opp."
Det var mye press, den dagen var full av stress.
Jeg er så glad jeg er ferdig, og at det gikk bra.
Jeg trengte mye oppmuntring
av de rundt meg for å få meg til å virkelig gjøre det.
Lionel Richie var en stor del av det. David Foster og Michael Bublé også.
Oprah Winfrey var en del av den reisen.
En annen stor oppmuntring var å møte Gladys Knight.
Min kvinnelige favorittvokalist noensinne.
Hun sa man bare måtte ta mikrofonen og gjøre det igjen og igjen.
Hvis jeg klarte å få stemmen min på et bestemt sted,
med mye anstrengelse,
holdt den lenge nok til å gjøre én sang med fantastisk vokal.
2012 - ETTER SUKSESSEN MED DUETTER RETURNERTE SHANIA TIL SCENEN
MED ET SPEKTAKULÆRT SHOW I VEGAS
Tusen takk. Yeah!
Det var et stort steg å dra til Las Vegas, men det var det jeg trengte.
Det har tatt tid. Det er over ti år siden jeg var live på scenen sist.
Få høre!
Forpliktelsene til Caesars Palace la et enormt press på meg.
Men jeg følte at den eneste måten å oppnå noe på,
vokalt sett, var å legge et stort press på meg selv.
Du trengte en slegge for å slå henne i bakken, og så reiste hun seg igjen.
Hun tok det som en utfordring. Hun så det som en mulighet til å vise folk.
Det neste var å spille inn plate på egenhånd.
SHANIA BEGYNTE Å SPILLE INN ET NYTT ALBUM
DET FØRSTE SIDEN HUN SKILTE LAG MED EKTEMANN OG PARTNER MUTT LANGE
Det tok tid å bli klar for å skrive og spille inn igjen.
Jeg var redd for å gå i studio igjen uten Mutt.
Det handlet mer om å få tilbake selvstendigheten,
og det var en øvelse i...
å si: "Hør her, du kan ikke bare la være å lage musikk igjen
fordi du ikke har Mutt der. Du må bare hoppe i det."
Jeg var livredd.
Jeg vet ikke hvor jeg skal. Jeg drar fra studioet. Jeg slutter.
Bare tuller.
Så jeg sa til meg selv: "Jeg skal ikke bare
gå i studio uten ham, jeg skal skrive all musikken alene
og finne igjen meg selv som et kreativt individ."
Som jeg var i hele ungdomstida.
En vakker dag her.
Jeg tenkte vi kunne grille.
Kanskje ikke.
Det lå en sårbarhet der, og jeg tror at for alle innen musikk,
ligger det en form for terapi i det.
For henne var det en mulighet til å snakke om ting hun ikke hadde snakket om før.
På grunn av deg er jeg meg
Plutselig er jeg noe jeg ikke var
På grunn av deg ser jeg
Shania snakker om ting som virkelig betyr noe for henne.
Og jeg sier: "Det går bra. Det er bra.
Folk trenger å høre denne siden av deg."
Og det i seg selv ga henne selvtillit til å gå videre med det.
Det var så vakkert.
Det var en flott opplevelse.
Now er min favoritt av det jeg har spilt inn så langt.
Som jeg fortsatt liker å høre på.
2017 - "NOW" DEBUTERTE PÅ TOPPEN AV LISTENE I USA OG CANDA
OG VAR SHANIAS FØRSTE ALBUM SOM BLE NR. 1 I ALLE STORE LAND
Jeg sier det hele tiden, jeg tror ikke jeg ville hatt den karrieren jeg har,
og karrieren jeg vil fortsette å ha, hvis Shania ikke var Shania.
For meg er Shania Twain en superstjerne
som jeg var privilegert nok til å synge med da jeg var 14.
Og hun var viktig for at jeg skulle bli oppdaget
og lagt merke til som en ung, kanadisk sangerinne.
Hei, Shania. Husker du meg?
Hun har hatt en stor påvirkning på et stort mangfold av artister.
Shania lot aldri hvor hun var fra, hvem hun var, at hun var kvinne,
definere hva hun ønsket å gjøre,
som var å lage musikk på sin måte.
Hun var annerledes, hun sparket virkelig inn dører.
Og det ser man i karrierene til Taylor Swift, meg og andre,
vi har fulgt det mønsteret.
Shania har gjort det klart at man ikke må være i én sjanger.
Hvis hjertet sier noe annet, følg hjertet.
Og det er fantastisk at hun bare fortsetter uten pause.
Jeg liker å være ute på vannet å fundere på ting.
Jeg må ha med gitaren og hunden.
Noen ganger kaster jeg anker og blir inspirert.
Jeg er ingen jente
Jeg er ingen gutt
Jeg er ingen baby
Ingen leke
Jeg er en dronning
Jeg har alltid vært veldig rett fram
og delt hva jeg tenker som kvinne spesielt.
Mitt syn i forhold,
hvordan jeg syns kvinner bør bli behandlet, respektert,
og jeg føler det fortsatt slik, så jeg fortsetter å formidle mitt budskap.
Jeg er min egen sjef, jeg tar ansvaret for hva jeg tenker og sier...
hva jeg gjør...
Jeg lar meg ikke styre eller mobbe. Og jeg sier hva jeg mener.
SHANIA FORTSETTER Å LAGE NY MUSIKK
SOM BRINGER HENNES UNIKE STEMME TIL EN LOJAL FANBASE
Jeg er i London for å fullføre albumet og samarbeid med flotte, lokale talenter.
Kreative folk.
Og nyter å være i samme rom som andre mennesker.
Og skape musikk. Det er en fantastisk følelse.
Mark Ralph er låtskriver og produsent
og har en helt unik arbeidsmetodikk.
Han bruker veldig mye flott elektronisk lyd.
Jeg ventet at vi skulle skrive sånn,
men i et rom med Mark Ralph er alt veldig organisk.
Det er ingen rytme, ingen elektronisk lyd, ingenting.
Jeg er i bakgrunnen i vanlig hastighet, og han bare flyr rundt. Det er fantastisk.
Jeg danser med og har det så gøy, og jeg tror fansen vil like det.
Det er også veldig oppløftende. Det er fortsatt en kvinnelig vinkling.
Jeg er på vei inn i...
jeg vil ikke si kvinnekamp, men kamp for en selv.
Jeg er kvinne, men jeg føler meg veldig bra i meg selv,
og mindre unnskyldende enn noen gang.
Jeg føler meg bra... Om ikke noe annet slår meg i bakken på veien.
Da reiser jeg meg nok bare igjen.
Shania Twain burde ikke ha vært så intens på denne sangen!
NÅR SHANIA SIER: "LET'S GO GIRLS"
Jeg også, Shania!
Tekst: Lene Blien